Up-329/02
Natisni
Opravilna št.:
Up-329/02
Datum odločitve:
23. 9. 2003
ECLI:
ECLI:SI:USRS:2003:Up.329.02
Akt:
Ustavna pritožba A. A. zoper sodbo in sklep Višjega sodišča v Ljubljani št. II Cp 680/2002 z dne 15. 5. 2002
Izrek:
Ustavna pritožba A. A. zoper sodbo in sklep Višjega sodišča v Ljubljani št. II Cp 680/2002 z dne 15. 5. 2002 se ne sprejme.
Evidenčni stavek:
Pritožnikove pavšalne navedbe še ne izkazujejo domnevnih kršitev človekovih pravic in temeljnih svoboščin, zato Ustavno sodišče ustavne pritožbe ni sprejelo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
31. 5. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US22677
Up-329/02-10
13. 10. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 23. septembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo in sklep Višjega sodišča v Ljubljani št. II Cp 680/2002 z dne 15. 5. 2002 se ne sprejme.
Obrazložitev
1. Višje sodišče v Ljubljani je z izpodbijano sodno odločbo zavrnilo pritožbo pritožnika in potrdilo sodbo in sklep Okrajnega sodišča v Kranju št. P 65/2001 z dne 5. 2. 2002, s katero je sodišče prve stopnje zavrnilo ugovor pritožnika glede že razsojene stvari in obdržalo v veljavi sklep o izvršbi istega sodišča št. I 00/01593 z dne 9. 6. 2000, s katerim je pritožniku naložilo plačilo 93.231,00 SIT iz naslova neplačane najemnine za uporabo stanovanja.
2. Pritožnik navaja, da mu je z izpodbijano sodno odločbo kršena pravica iz 27. člena Ustave (domneva nedolžnosti), ki naj bi bila v tem, da je utrpel prometno nesrečo brez svoje krivde. Navaja, da se nahaja v težkem premoženjskem stanju ter da so mu z izpodbijano sodbo kršene pravica do odškodnine (26. člen Ustave) in načelo enakosti pred zakonom (drugi odstavek 14. člena Ustave).
3. Pritožnik sicer zatrjuje kršitve človekovih pravic in temeljnih svoboščin, vendar jih s pavšalnimi navedbami, s katerimi utemeljuje ustavno pritožbo, ne izkaže. Očitno je, da se kršitev načela iz 27. člena Ustave (domneva nedolžnosti), ki velja v kazenskem postopku, na navedeni primer ne nanaša. Tudi navedbe pritožnika o njegovih osebnih okoliščinah same po sebi zatrjevanih kršitev še ne morejo utemeljiti.
4. Ker ne gre za kršitev človekovih pravic in temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger